Ca urmare a unor raiduri haiducești bine organizate, din 1792 și din 1798–1810, așezarea a fost prădată și arsă. Epidemiile de și holeră au depopulat și mai mult orașul. Cei mai bogați negustori au fugit în Țara Românească și în Rusia. O nouă colonizare cu bulgari a început după anul 1810, când au coborât oameni din părțile Elenei și Tetevenului din Munții Balcani, însă Arbanasi nu a mai ajuns niciodată la fosta glorie. Un decret al sultanului, din 1839, a privat orașul de fostele sale privilegii, și dezvoltarea meșteșugurilor aproape a încetat după Războiul Crimeei.